उनका जीवन सदा ही विविध घटनाओं से भरा रहा लेकिन विषम परिस्थितियों में भी उन्होंने कभी हार नहीं मानी। ब्राह्मण परिवार में जन्में शास्त्रीजी ने सदा ही अपने धर्म का पालन किया। वे दूसरों के मन की बातों को भंापने की विलक्षण प्रतिभा रखते थे लेकिन उन्होंने इसे कभी जाहिर नहीं होने दिया। संस्कृत के अध्ययन में अत्यधिक रूचि रखने के कारण उन्होंने संस्कृत की अनेकानेक पुस्तकों का संग्रह कर लिया था जिसमें कई दुर्लभ पुस्तकें भी शामिल थी। लेकिन जैसे ही उन्हें यह पता चला कि उनकी बेटी संगीता की रूचि संस्कृत में नहीं बल्कि मनोविज्ञान में है, उन्होंने सभी पुस्तकें दान कर दीं ताकि उनका सदुपयोग हो सके।